राजकुमारी अयाको ने 29 अक्टूबर को शिपिंग कंपनी में काम करने वाले केई मोरिया से टोक्‍यो के मेइजी श्राइन में शादी की है. इस शादी में परिवार के कुछ करीबी सदस्‍य और दोस्‍त ही शामिल थे. इसके अलावा करीब 1,000 शुभचिंतक इस जोड़े को बधाई देने के लिए मौजूद थे. 28 वर्षीय राजकुमारी अयाको जापान की राजकुमारी हिसाको और राजकुमार नोरिहितो की सबसे छोटी बेटी हैं. नोरिहितो का साल 2002 में 47 वर्ष की आयु में निधन हो गया था. नोरिहितो, जापान के महाराजा अकिहितो के फर्स्‍ट कजिन थे. शादी के बाद अयाको ने अपना शाही टाइटल तुरंत त्‍याग दिया और अब वह भी एक आम नागरिक बन गई हैं.